钦定古今图书集成/明伦汇编/官常典/第115卷 > 北魏
## 钦定古今图书集成/明伦汇编/官常典/第115卷 > 北魏

### 献文帝皇兴二年诏孔氏四人为官

按《魏书显祖本纪》不载。按《阙里志》云云。

按《魏书高祖本纪》：二年诏曰：“尼父禀达圣之姿，体生
知之量，穷理尽性，道光四海。顷者淮徐未宾，庙隔非
所，致令祠典寝顿，礼章殄灭。自今以后，临事致敬，令
肃如也。”三年夏四月，诏以孔子二十七世孙鲁郡孔
乘为崇圣大夫，给十户，以供洒扫。

### 孝文帝延兴三年诏以二十七世孙孔乘为崇圣大夫

按《阙里志》，“三年，封二十七代孙乘为崇圣大夫，食邑
五百户。生子灵珍。”

### 太和十六年拜孔氏四人为官

按《魏书高祖本纪》。不载。按《阙里志》，“太和十六年，帝
祀孔子，拜孔氏四人为官。”

太和十九年诏访孔氏宗子改封二十八代孙灵珍
为崇圣侯。

按：《魏书高祖本纪》：十九年“夏四月庚申，行幸鲁城，亲祀孔子庙。辛酉，诏拜孔氏四人，颜氏二人为官，又诏
选诸孔宗子一人封崇圣侯，邑一百户，以奉孔子之
祀。”

按《兖州府志》：“十九年，车驾幸鲁城，亲祀孔子，修饰坟
垄，更建碑铭，拜孔氏四人官，仍封二十八世孙灵珍
为崇圣侯，食邑一千户，奉祀。灵珍尝仕北魏为校书
郎，卒。子文泰嗣，是为二十九世。”